Դատարանի դիմաց հավաքված պաշտպաններն ու ամբաստանյալները մեզ հետ զրույցում հայտնեցին, որ Բեկթաշյանը, դատարանի շենքից դուրս գալով, տեղեկացրել է, որ նիստ չի լինելու, ապա ամբաստանյալներից Էդվարդ Ներսիսյանին ասել, որ ստորագրի հաջորդ նիստի մասին ծանուցված լինելու վերաբերյալ համապատասխան փաստաթուղթը։ Մեր զրույցում ազտատամարտիկ Խաչիկ Ավետիսյանի պաշտպան Գիվի Հովհաննիսյանն ասաց, որ դատավորը նիստը չանելու պատճառ նշել է այն, թե ամբաստանյալներից Վլադիմիր Առաքելյանը վիրահատվել է եւ չի ներկայացվելու: «Բայց այդ տեղեկությունը իրականությանը չի համապատախանում, Վլադիմիր Առաքելյանը նաեւ իմ պաշտպանյալն է, մարդը պատրաստ էր եւ պատրաստվել էր, որ գար ներկայանար դատական քննությանը: Փաստացի մեկուսարանից մյուսներին չեն բերել ու նիստն առանց որեւէ պատճառաբանության հետաձգվեց»,- ասաց պաշտպանը: